


Ralph Midgley 
24 Staniwell Rise 
SCUNTHORPE 

North Lincolnshire 
Dm 1TF 






YELOD DEGID i 
NÜM 11 NOVvUL 2000 (Pads 82 jü 89) 





O Volapükaflens Löfik ! 
Egetob penedi sököl de Cifal tö Zånabür Volapüka :- 


<Redakan obsik, in Sirkülapenäd setula, äsüpädom, bi söl Reinhard 
Haupenthal ikusadom Cifali büik Sprenger dö tifam bukema ela Schleyer. 
Tefü kusadams verätik u neverätik, ab voätiko nen blufs, no labob tomi. Söl 
Haupenthal ivipom, bü yels ömik, das ob ninükob kusadi at in lartügi obik pro 
zälabuk (Festschrift/Festlibro) lönik okik, keli ob ärefudob ad dunön, begöl 
nämiko ome, das sekötom vödis lölöfiko fa om "sed neniam pagis la 
interkonsentitan prezon" (= ab neai äpelom suämi pebaicedöl). Ma Haupenthal 
fon kusada binon ek Andy Künzli, tefü kel nosi sevob, e, ta refud obik, 
Haupenthal ko vöds omik äsäjedom nunis obik, kelis ob ituvob in 
"Volapükagased pro Nedänapükans" (VpN 14.1949:4, p.13-14; :5, p. 17-19) 
No ävipom ninükön vödis ela Sprenger it in peneds omik söle Schmidt 


Lartüg at pluiko nunon, "(Sprenger) no ilabom nitedi verik tefü 
Volapük". Too igo lartùg et obik fa Haupenthal pepenöl in zälabuk omik 
mänioton bevü votikos, "(li) daŭrigis labori por la Shlejera verko estrante la 
svisan Volapük organizaĵon kaj redaktante la informilon "Nuniel" 
(1921-1935)" (Sprenger) ai ävobom tefù zil ela Schlever as cif nogana jveizik 
e redakan nunòma "Nuniel" (1921-1935) e "(li) prizorgis la Volapük-muzeon 
de Eschen/FL" (=Sprenger) äkälom Volapükamusedi ela Eschen/FL). 


lgo nunis, patiko kusadis nen bluf, fa pösod skilik e sevädik, kel binon 
Reinhard Haupenthal. mutoy dotön e dasäkòn. Dö jenav püka obsik dabinos 
mòdikos ad datuvòn > 


E penetis pluik tefik de flens obsik vüdom 


eil 

BÄNGALIY PÖFIK 
Vönädo äbinos Bängaliy mu pöfik. 


In tim seimik gurudan oma äsäkom omi : 





"If idalabolöv-li domis tel, ed älogol, das blod olik äbinom nen 
dom alik, kisi udunolöv - li ? 


"Ho! sunädo ogivoböv ome domi bal obik," ägespikom man 
pöfik. 


Gurudan äsäkom omi säki telid : 


"Ed if idalabolöv - li kunis tel, e blod olik no ädalabom 
kuni nonik - li ?" 


"Id ogivoböv ome sunädo kuni bal obik," äbinon gespik 
Bängaliya. 


Ab gurudan oma äsäkom omi fovo : 
"Ab if idalabolöv - li gokis tel, e blod olik ädalabom noni-li ? 
"Täno odunob nosi." 
"Kikodo no - li ?" äsäkom gurudan. 
"Bi ya dalabob gokis tel !" 
PLEK SNATIK 
O Siör ! No dalolöd, begö ! das vedob liegik, famik u nämädik. 


Dunob ya dämi saidik. 


VERÄTIKOS 
Tim it binon sanan gretik 

LÄRNOD FOLDEGMÄLID 
DIL BALID : TED E DUSTOD 


Merop romenik, kel keninädon i Brasiläni, primon ad dagetön gredäti veütik 
in vol tedik e dustodik, dub seveig petrola, mita, minas, äsä nitratas, largenta, 
kuprina e plumba, plä feilaprods mödik oka. Se Largäntän paseveigons patiko mit 
peflödöl, skins, mait, linumasid, medikag e vuit; se Bolivän i stanin; se Cilän : 
salpet, kuprin e lain; se Paragvän : skins e matet; se Luruguyän : prods nimik; se 
Peruvän : petrol, kuprin e vanadin; se Lekvadorän ` kaf, se Kolumbän ` kaf feinik, 
benens e petrol; se Venesolän : petrol, kaf e kak. Se zänoda-Merop seveigoy pato 
kafi e benenis, e se Mäxikän : petroli, largenti e kuprini. Se Kubeän seveigoy pato 
juegi e tabaki. Piano dü yels progedöl tedakosams bevü Merop romenik e Yurop 
mödikumons. Kluo obinos mu frutik ad studön Spanyänapüki desinü gudükumam 
tedakosamas pemäniotöl. 





DIL TELID : KONFER DÖ BÜSID 


Deli gudik ! mögosöv - li ad spikön ko söl : <Velasquez> ? 

Binom jäfik tü timül at. Labol - li rajani ko om ? 

Nö ! o söl ! ab is labol kadi obik. Fümos, das söl : <Velasquez> ogetedom obi, if lofol 
oni ome. 

Mugudö ! Seidolös oli ! begö ! 


Deli gudik, o söl : <Gómez>. Seidolös oli ! begö ! Tefü kis kanob - li dünön oli ? 


Kompenät obsik : <Gómez, Gómez y Hermanos> (= els <Gómez> e blods) vilonöv 
kosikön ko ol. Nitedosöv obis levemo ad remön pato feri, stanini e kuprini, e 
klienobs ad bligidön ko ol balädi pro ol pötöfiki. Opelobsöv tä metals suämi su maket 
lonöfiki. Tefü pelastips buükobsöv ad pelön me tret u kädöfo u me cäk medamü bank 
netik läna. If pelobsöv kädöfo, tän odälolöv nendoto rabati geböfik mö 24% (= 
dötums telelaf). Fräds valik demü lod, veig, tol e sur binonsöv kalü obs. 


Atos no binon badik, ab omutob konsälidön kompenätani obik (u : dakonsälön ko 
kompenätan obik). Stebedolös pülatimilo du telefonob. 


Begö ! <Bolívar 4640 (= foldegmäl foldeg) ... 


<Alberto> -li ? Jäfol-li? Tefos tedoti mu veütik . .. Kanol - li kömön sunädo ? 
Gudö ! spetob oli. 

PLIN SMALIK (XIII) 
FA ANTOINE DE SAINT-EXUPÉRY 





Planet folid äbinon ut büsidana. Man at äbinom so jäfädik, das 
igo no älöükom kapi lükömü plin smalik. 


"Deli gudik," atan äsagom ome. "Zigarül olik binon kvänik." 

"KU e tel binons lul. Lul e vel, degtel. Degtel e kil, deglul. Deli 
gudik ! Deglul e vel, teldegtel. Teldegtel e mäl, teldegjöl. Timi nonik ad 
filidön oni. Teldegmäl e lul, kildegbal. Finö ! Klu binos lultumbalbalion 
mältumteldegtelmil veltumkildegbal." 

"Mö kis - li lultumbalion ?" 

"Lio ? Binol - li nog us ? Mö kis - li lultumbalbalion ? No plu 
sevob osi . .. Labob vobi so mödiki ! Binob fefik, ob, no pamuadob me 
luspikots ! Tel e lul vel..." 


"Mö kis - li lultumbalbalion ?" ädönusagom plin smalik, kel neai 
in lif oma iklemom säki, ven isäkom oni. 


Büsidan älöükom kapi ` 


"Sis yels luldegfol, dü kels lödob su planet at, petupob te kilna. 
Naed balid äbinon bü yels teldegtel fa lontad, kel ifalon de no sevob 


Naed telid äbinon bü yels degbal kodü reumatatatak. Nelabob 
koapamufi. No labob timi ad goulön. Binob fefikan, ob. Naed Kind... 
ekö on ! Klu äsagob lultumbalbalion." 

"Mö kis - li balion ?" 

Büsidan äsuemom, das no äbinon spel püda. 

"Mö dins smalik balion at, kelis logoy seimna in sil." 


"Mö musaks - li ?" 


"Ab nö ! Mö dins smalik, kels nidons." 

"Mö biens - li ?" 


"Ab nö ! Mö dins smalik goldik, kels drimälükons tröganis. Ab 
binob fefik, ob ! No labob timi ad drimälön." 


"Ag! Mö stels - li ?" 
"Fümö ! Mö stels." 
"E kisi dunol - li me stels lultumbalion ?" 


"Lultumbalbalion mältumteldegtelmil veltumkildegbal. Binob 
fefik, ob, binob kuratik." 


"E kisi dunol - li me stels at ?" 

"Kisi dunob - li me ons ?" 

"Sil" 

"Nosi. Dalabob onis." 

"Dalabol stelis - li ?" 

"Si" 

"Ab ya elogob regi, kel . . . " 

"Regs no dalaboms. Lovereigons. Binos vemo difik." 
'E ad kis dalab stelas fruton - li oli ?" 
"Fruton obt ad liegön." 

"E ad kis lieg fruton - li oli ?" 

"Ad remön stelis votik, if ek tuvon - la onis." 


"Atan, " plin smalik äsagom oke, "tikälom boso äs ludrinan oba." 

Ye äsäkom nog säkis votik : 

"Lio kanoy - li dalabön stelis ?" 

"Kime binons - li ?" ägespikom, muriko, büsidan. 

"No sevob osi. Neke." 

"Klu binons obe, bi etikob dö ons balido." 

"Saidos - li ?" 

"Lesi ! Ven tuvol diamaini, kel duton neke, duton ole. Ven tuvol 
nisuli kel duton neke, duton ole. Ven labol tikamagoti balido, koedol 
pätön oni : duton ole. Ed ob, dalabob stelis, bi nek bü ob etikon ad 


dalabön onis." 


"Atos binos verätik," äsagom plin smalik. "E kisi dunol - li me 
ons ?" 


"Guvob onis. Kalkulob e dönukalkulob onis," äsagom büsidan. 
"Binos fikulik. Ab binob man fefik." 


Plin smalik no nog päkotenükom. 

"Ob, if dalabob särvigastofädi, kanob pladön oni zü särvig oba e 
kesumön oni. Ob, if dalabob flori, kanob plökön flori obik e kesumön 
oni. Ab no kanol plökön stelis !" 

"Nö, ab kanob pladön onis ini bank." 

"Kis sinifos - li ?" 


"Sinifos, das penob su papüril numi stelas obik. E poso 
nüfärmükob me lök papürili et in layet." 


"E binos - li valikos ?" 


"Etos saidon !" 

"Binos muadik," ätikom plin smalik. "Binos saido poedik. Ab no 
binos mu fefik." 


Plin smalik ilabom tefü dins fefik tikamagotis vemo difikis, ka 
tikamagots daülanas. 


"Ob," äsagom nogna, "dalabob flori, keli vatob ün del alik. 
Dalabob volkanis kil, kelis kluinob ün vig alik. Bi kluinob id uti, kel 
binon kvänik. Atos mögon frutön. Frutos volkanis oba, ed i frutos flori 
oba, das dalabob onis. Ab no frutol stelis." 


Büsidan ämaifükom mudi, ab ätuvom nosi ad gespikön, e plin 
smalik ämogolom. 


"Daülans binons fümiko go bisariks," äsagom balugiko oke dü 
täv. 


EET E E E REEE 


TÄVAVENTÜR IN LAPÄN (VI) 
FA KARL MAY 


"Aeitnan - saunö !" ätonädos yubölo se mud alik. 


Jänäl äbinon mo; logs ämaifükons okis, ämufons okis stunölo 
du timil anik züo e poso id äliloy ya lifamali balid efe me ton vemo 
fümik : 


"Muayi, vátopte malep - givolsöd bludi obe !" 


Mot Snyära älülogof obi säkölo. Siöl ävinegob ofe me kap, ibo 
lad senöl obik no äkanon tadunön desiri lebüdik at mena, kel anu 
idagalom se deadaslip. Renastomäg votik pämaifükom sunädo, bi nin 
balida no saidon - la e blud peniniopedöl päseflapon. Täno mot e 
jiyufans kil ofa äjedofs okis love malädan e mud ata pälufulükon fa 
pösods fol so vemo, das ämutom lulna slugön büä ägetom timi ad 
natemön te balna. Ledils gretik bluda peflodöl änepubons so vifiko e 

so lemödo in zibamaifod malädana pidabik ed om äblöfom lanäli so 
dulik moda at ad sekömön se dead, das päjekob ed ädredob e fino 
äbüdob, das zedoy. Ab te brefiküno äbinons lifanämots oma 
dönulifiköls nen vob at, ven me nam ägleipom len kap ed äplonom : 
"Mon lep luokatest, mon lep havetetovum - dolob, pevunob !" 


Äxämob topi, keli nam imalon ed ätuvob sveli nesmalik dis 
plädakapüt, keli äpolom. Klu jenöfo ko kap pijokon. 


"Tunyi mon kalkap véketet - oyufob oli !" ätrodob omi ed 
äsumob tinturi obik. 


"Tote lep päsker - binol - li sanan ?" äsäkom stunölo. 
"Si," ägespikob ome ad galükön konfidi omik. 
"Kisi labol - li is ?" 
"Binos medin, kel ostilükon dolis ola." 
"Smekon - li gudiko ?" 
“No odrino! oni, oseitob oni su kap ola." 
"Dälolös obe smelön oni !" 

"Äkipob nenprüdiko fladili pemaifüköl len nud omik. 
Äninsugom väpi spita nämik me plid gloföl e täno ko logod egloriköl 
äbegom : 


"Givolös medini obe buo ad drinön, härra !" (o söl !) Ovedob 
täno saunik vifikumo, ka if oseitol oni su kap." 


(Eövot ün mul balidkömö!) 





